CELEX: C2004/239/03
Language: fi
Date: 2004-09-25 00:00:00
Title: Asia C-309/04: Bundesfinanzhofin 20.4.2004 tekemällään päätöksellä esittämä ennakkoratkaisupyyntö asiassa Fleisch-Winter GmbH & Co. KG vastaan Hauptzollamt Hamburg-Jonas

25.9.2004   
            
            
               FI
            
            
               Euroopan unionin virallinen lehti
            
            
               C 239/2
            
         Bundesfinanzhofin 20.4.2004 tekemällään päätöksellä esittämä ennakkoratkaisupyyntö asiassa Fleisch-Winter GmbH & Co. KG vastaan Hauptzollamt Hamburg-Jonas
   (Asia C-309/04)
   (2004/C 239/03)
   Bundesfinanzhof on pyytänyt 20.4.2004 tekemällään päätöksellä, joka on saapunut yhteisöjen tuomioistuimeen 21.7.2004, Euroopan yhteisöjen tuomioistuimelta ennakkoratkaisua asiassa Fleisch-Winter GmbH & Co. KG vastaan Hauptzollamt Hamburg-Jonas seuraaviin kysymyksiin:
   
               1.
            
            
               Onko se seikka, että tulliviranomaisten tutkimuksissa tulee esille epäilys siitä, että tuotteeseen kohdistuu yhteisön lainsäädäntöön perustuva kielto, jonka mukaan tuotetta, jolle lähtökohtaisesti voidaan hakea vientitukea, ei saa viedä tietystä jäsenvaltiosta toiseen jäsenvaltioon tai kolmansiin maihin, sellaisenaan riittävä sulkemaan pois sen, että kyseessä olisi tuote, joka on asetuksen N:o 3665/87 (1) 13 artiklan ensimmäisessä virkkeessä tarkoitetulla tavalla laadultaan virheetön, aito ja myyntikelpoinen, siten, että tuotteen todellisilla ominaisuuksilla tai markkinakelpoisuudella ei ole merkitystä?
            
         
               2.
            
            
               Onko kansallisessa maksuhakemuksessa annettua vahvistusta siitä, että tuote on asetuksen N:o 3665/87 13 artiklassa tarkoitetulla tavalla laadultaan virheetön, aito ja myyntikelpoinen, pidettävänä asetuksen N:o 3665/87 11 artiklan 1 kohdan toisessa alakohdassa, luettuna yhdessä kyseisen asetuksen 3 artiklan kanssa, tarkoitettuna tietona?
            
         
      (1)  EYVL L 351, s. 1.